मंत्री लोकार्पण कर गए, प्राइवेट वार्ड का किराया ही तय नहीं हुआ
डॉ. श्यामा प्रसाद मुखर्जी चिकित्सालय में 10 कमरों वाले प्रायवेट वार्ड का लोकार्पण तो प्रदेश के स्वास्थ्य मंत्री नरेंद्र मिश्रा ने कर दिया लेकिन अब तक अस्पताल प्रबंधन वार्ड का किराया ही तय नहीं कर पाया है। इस वजह से मरीजों को प्रायवेट वार्ड में भर्ती नहीं किया जा रहा है।
प्रबंधन का कहना है नए साल में रोगी कल्याण समिति की बैठक होगी। जिसमें प्रायवेट वार्ड के कमरों का किराया तय किया जाएगा। इसके बाद मरीजों को प्रायवेट वार्ड की सुविधा का लाभ मिल सकेगा।
अस्पताल में प्रायवेट वार्ड की सुविधा नहीं होने पर 50 लाख रुपए की लागत से दस कमरों वाला प्रायवेट वार्ड बनाया गया है। इसका लोकार्पण भी मंत्री कर गए। प्रायवेट वार्ड का पेंच अब किराए पर आकर अटका हुअा है। पोषण पुनर्वास पुराने प्रायवेट वार्ड में शिफ्ट अस्पताल में मरीजों के लिए पूर्व में 5 प्रायवेट वार्ड बनाए गए थे। जिनका एक दिन का किराया तीन सौ रुपए था। पोषण पुनर्वास केंद्र क्षतिग्रस्त होने पर इस वार्ड को पुराने प्रायवेट वार्ड में शिफ्ट किया गया है। अस्पताल में प्रायवेट वार्ड की मांग उठी तो नए नया वार्ड बना दिया गया।
इटारसी। लोकार्पण के बाद भी वार्डों में लगा रहता है ताला।
प्रायवेट वार्ड तो बनकर तैयार हो गए है लेकिन मरीज अभी नहीं आए हैं। मरीज अगर आते तो उन्हें पुराने रेट पर ही प्रायवेट वार्ड की सुविधा दे देते। डॉ. आर दयाल, अधीक्षक
प्रायवेट वार्ड का लोकार्पण तो हो गया है। लेकिन वार्डो का किराया तय होना बाकी है। नए साल जल्द ही रोगी कल्याण समिति की बैठक होगी। किराया तय होते ही प्राइवेट वार्ड की सुविधा शुरू हो जाएगी। भरत वर्मा, विधायक प्रतिनिधि रोगी कल्याण समिति
hin_Deva hin_Deva hin_Deva hin_Deva hin_Deva hin_Deva hin_Deva